
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αναπροσαρμογή της μηνιαίας αποζημιώσεως για έξοδα 
κινήσεως στους ασκουμένους δικηγόρους του Νο¬ 
μικού Συμβουλίου του Κράτους. 1 

Πρακτική άσκηση σπουδαστών Τ.Ε.Ι. στο Υπουργείο 

Γεωργίας. 2 

Έγκριση εκτός έδρας κίνησης μόνιμων υπαλλήλων του 
Ο.Σ.Κ. 3 


Ρύθμιση λεπτομερειών που αφορούν την εγκατάσταση 
στην Ελλάδα γραφείων ή Υποκαταστημάτων αλλο¬ 
δαπών και ημεδαπών ναυτιλιακών επιχειρήσεων. . 4 
Υποβολή ετησίων στοιχείων δραστηριότητος των αλλο¬ 
δαπών ναυτιλιακών εταιρειών που εγκατέστησαν 


γραφείο τους στην Ελλάδα σύμφωνα με το άρθρο 4 
του Ν. 2234 καθώς και των εξομοιουμένων με αυτές 

ημεδαπών εταιρειών. 5 

Καθορισμός του είδους και του ποσού της εγγυήσεως 
προς το Δημόσιο των εγκαθιστομένων στην Ελλάδα 

ναυτιλιακών επιχειρήσεων. 6 

Τροποποίηση συστατικής πράξης του Νομικού Προσώ¬ 
που του Δήμου Σητείας Ν. Λασιθίου, με την επωνυ¬ 
μία «Αθλητικός Οργανισμός Δήμου Σητείας». 7 

Τροποποίηση συστατικής πράξης του Νομικού Προσώ¬ 
που «Σχολική Επιτροπή 3ου Νηπιαγωγείου Σητείας» 

Ν. Λασιθίου. 8 

Τροποποίηση της συστατικής πράξης του «Κέντρου 
Ανοικτής Προστασίας Ηλικιωμένων» (ΚΑΠΗ) Δήμου 

Σητείας Ν. Λασιθίου. 9 

Συμμετοχή των Κοιν/των Μηλέας και Νερομύλων Ν. 
Πέλλης ως νέων μελών του υφισταμένου Συνδέ¬ 
σμου Καθαριότητας «ΑΛΜΩΠΙΑ».10 

Χορήγηση άδειας άσκησης επαγγέλματος Κοινωνικού 
Λειτουργού στην ΖΗΒΑΡΙΔΟΥ ΤΡΙΑΔΑ ΤΟΥ ΓΕΩΡ¬ 
ΓΙΟΥ.11 

Μεταβίβαση αρμοδιότητας, επί ασφαλιστικής περιο¬ 
χής, από το Παρ/μα ΙΚΑ Πύλου στο Παρ/μα ΙΚΑ 
Μεσσήνης.12 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 7001/1/34/11.10.94 
απόφαση του Γεν. Γραμματέα του Υπουργείου Δη¬ 
μόσιας Τάξης.13 


Διορθώσεις σφαλμάτων στην 7001/2/624λ/ 
11.10.1994 απόφαση του Γενικού Γραμματέα του 

Υπουργείου Δημόσιας Τάξης.14 

Διορθώσεις σφαλμάτων στην 7001/2/59-στ απόφαση 
του Γ ενικού Γ ραμματέα του Υπουργείου Δημόσιας 

Τάξης.15 

Διορθώσεις σφαλμάτων στην 7001/2/ 525-ζ/ 

11.10.1994 απόφαση του Γενικού Γραμματέα του 
Υπουργείου Δημόσιας Τάξης.16 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 381 (1) 

Αναπροσαρμογή της μηνιαίας αποζημιώσεως για έξοδα κι- 


νήσεως στους ασκουμένους δικηγόρους του Νομικού 

Συμβουλίου του Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 του Ν.Δ. 4272/1962. 

2. Τις διατάξεις του άρθρου 4 του Ν. 723/1977. 

3. Τις διατάξεις του άρθρου 24 παρ. 12 του Ν. 4464/ 
1965. 

4. Τις διατάξεις του άρθρου 14 παρ. 7 του Ν. 2227/ 
1994. 

5. Το υπ’ αριθ. 61058/2.12.1994 έγγραφο του Προέ¬ 
δρου του Νομικού Συμβουλίου του Κράτους (Ν.Σ.Κ.) περί 
της ανάγκης αναπροσαρμογής της μηνιαίας κατ’ αποκοπή 
για έξοδα κινήσεως αποζημιώσεως των ασκουμένων δικη¬ 
γόρων στο Ν.Σ.Κ. 

6. Την υπ’ αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών (ΦΕΚ Β’ 154), με την οποία ανατίθεται η αρμοδιό¬ 
τητα επί των πάσης φύσεως θεμάτων του Νομικού Συμ¬ 
βουλίου του Κράτους στον Υφυπουργό Οικονομικών Δη- 
μήτριο Γεωργακόπουλο. 

7. Η προκαλουμένη, με τη παρούσα δαπάνη για το οικο¬ 
νομικό έτος 1995 εκ δρχ. 15.000.000 θα αντιμετωπιστεί 
από τις εγγεγραμμένες πιστώσεις του ΚΑΕ 0515 του ΕΦ 
23/630 του προϋπολογισμού εξόδων του Υπουργείου Οι¬ 
κονομικών, αποφασίζουμε: 

Αναπροσαρμόζομε από 1 Ιανουάριου 1995 στο ποσό 
των 50.000 δρχ., το μήνα τα έξοδα κινήσεως των ασκου¬ 
μένων δικηγόρων στο Νομικό Συμβούλιο του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 1994 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. 2838 (2) 

Πρακτική άσκηση σπουδαστών Τ.Ε.Ι. στο Υπουργείο Γε¬ 
ωργίας. 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ', του Ν. 

1351 /83 (ΦΕΚ 56/τ.Α') «Εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ 154/τ.Α). 

3. Το γεγονός ότι από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις των παρ. 3 και 4 της παρούσας και αναφέρεται το 
ύψος της προκαλουμένης δαπάνης και η εγγραφή πίστω¬ 
σης στον οικείο προϋπολογισμό για την κάλυψή της. 

4. Τις προηγούμενες αποφάσεις των Υπουργών Γεωρ¬ 
γίας και Εθνικής Παιδείας και θρησκευμάτων. 

5. Την απόφαση του Πρωθυπουργού και του Υπουργού 
Εθνικής Παιδείας και θρησκευμάτων αριθ. Η/5615/94 
ΦΕΚ 567/τ.Β'/21.7.94 «Αρμοδιότητες Αναπληρωτή 
Υπουργού Εθνικής Παιδείας και θρησκευμάτων». 

6. Την ανάγκη εκπαίδευσης και πρακτικής άσκησης των 
σπουδαστών της Τριτοβάθμιας Τεχνολογικής Εκπαίδευ¬ 
σης προκειμένου να αποκτήσουν την απαιτούμενη επαγ¬ 
γελματική εμπειρία, αποφασίζουμε: 

1. Καθορίζουμε τον αριθμό θέσεων πρακτικής άσκησης 
σπουδαστών Τ.Ε.Ι. στην Δ/νση Πληροφορικής του Υπουρ¬ 
γείου Γεωργίας ως εξής: 

Δ/νση Πληροφορικής 
Τμήμα II. 

θέσεις: (5) σπουδαστών του Τμήματος Πληροφορικής 
της Σχολής Τεχνολογικών Εφαρμογών (Σ.Τ.Ε.Φ.) του 
Τ.Ε.Ι. Θεσσαλονίκης. 

2. Η πρακτική άσκηση των σπουδαστών Τ.Ε.Ι. πραγμα¬ 
τοποιείται ανά εξάμηνο κάθε ακαδημαϊκού έτους αρχίζο¬ 
ντας από 1.10.1994. 

3. Οι αποζημιώσεις και ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπολο¬ 
γισμό του Τ.Ε.Ι. θεσ/νίκης. 

4. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Τ.Ε.Ι. θεσ/ 
νίκης ύψους 909.000 δρχ. (5 χ 60.600 χ 3 μήνες) περί¬ 
που για το τρέχον οικονομικό έτος και 3.636.000 δρχ. 

(5 χ 60.600 χ 12 μήνες) περίπου για καθένα από τα επό¬ 
μενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Τ.Ε.Ι. θεσ/νίκης ύψους 4.000.000 με 
τα σχοιχεία ΚΑΕ 0289 και 0521. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 1994 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΠΑΙΔΕΙΑΣ 
ΓΕΩΡΓΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓ. ΜΩΡΑΪΤΗΣ ΦΙΛΙΠ. ΠΕΤΣΑΛΝΙΚΟΣ 

Αριθ. ΣΤ/2670 (3) 

Έγκριση εκτός έδρας κίνησης μόνιμων υπαλλήλων του 
Ο.Σ.Κ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ. 65/1973 «περί δαπανών κινή- 
σεως των τακτικών πολιτικών δημοσίων υπαλλήλων». 

2. Την αριθ. 1700/13.3.76 (ΦΕΚ 271 τ.Β ) απόφαση 
του Υπουργού Προεδρίας της Κυβέρνησης «Περί καθορι¬ 
σμού των επιτρεπομένων ημερών παραμονής εκτός 
έδρας των πολιτικών δημοσίων υπαλλήλων κινουμένων δι’ 
εκτέλεση υπηρεσίας». 

3. Την αριθ. ΔΙΟΔ/Φ.60/1/Α/4061/20.3.84 (ΦΕΚ 155/ 
τ.Β/20.3.84) κοινή απόφαση «περί μεταφοράς αρμοδιο¬ 
τήτων του Υπουργού Προεδρίας της Κυβέρνησης στα 
άλλα Υπουργεία». 

4. Την αριθ. ΣΤ1/3014/17.12.93 απόφασή μας που δη- 
μοσιεύθηκε στο αριθ. (ΦΕΚ 962 τ.Β 31.12.93) και αναφέ- 
ρεται στην έγκριση εκτός έδρας κίνηση μονίμων υπαλλή¬ 
λων του ΟΣΚ έτους 1993. 

5. Το αριθ. Δ1/Φ. 109/2682/20113/31.10.94 το έγ¬ 
γραφο του ΟΣΚ, αποφασίζουμε: 

Εγκρίνουμε τη μετακίνηση και παραμονή εκτός έδρας 
με δικαίωμα αποζημίωσης για διακοσίους (200) μονίμους 
υπαλλήλους του Οργανισμού Σχολικών Κτιρίων για χίλιες 
διακόσιες ημέρες (1.200) συνολικά για εκτέλεση υπηρε¬ 
σίας σε όλη τη χώρα, για το χρονικό διάστημα από 1.1.95 
έως 31.12.95. 

Ο αριθμός αυτών των ημερών κρίνεται απαραίτητος 
επειδή αφορά επιβλέψεις ή παραλαβές σχολικών κτιρίων, 
εξοπλιστικών ειδών κ.λπ. ενώ ένας σημαντικός αριθμός 
από τις ημέρες αυτές αφορά την μετάβαση κλιμακίων τε¬ 
χνικών υπαλλήλων στην περιοχή Καλαμάτας και Πύρ¬ 
γου. 

Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Οργανισμού 
Σχολικών Κτιρίων ύψους (25.000.000) εκ δρχ. περίπου 
για το τρέχον οικονομικό έτος 1995. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Ο.Σ.Κ. για μετακινήσεις υπαλλήλων 
εντός ή εκτός έδρας στους κωδικούς 0711,0712 0714 
0721, 0731, 0732. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 1994 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8569 


Αριθ. 1246.3/4/94 (4) 

Ρύθμιση λεπτομερειών που αφορούν την εγκατάσταση 
στην Ελλάδα γραφείων ή Υποκαταστημάτων αλλοδα¬ 
πών και ημεδαπών ναυτιλιακών επιχειρήσεων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του ΑΝ 89/67 «περί εγκατάστασης στην 
Ελλάδα αλλοδαπών εμποροβιομηχανικών εταιρειών» 
(ΦΕΚ 132 τ.Α /67) όπως συμπληρώθηκαν με τον ΑΝ 
378/68 «περί συμπλήρωσης του ΑΝ 89/67 κ.λπ.» (ΦΕΚ 
82/τ.Α/1968). 

β) Τις διατάξεις του άρθρου 25 του Ν. 27/75 όπως αντι- 
καταστάθηκε με το άρθρο 28 του Ν. 814/78, τροποποιή¬ 
θηκε με το άρθρο 77 παρ. 5 του Ν. 1892/90 και ακολού¬ 
θως αντικαταστάθηκε με το άρθρο 4 του Ν. 2234/94 
(ΦΕΚ 142/τ.Α'/31.8.1994). 

γ) Τις διατάξεις του Ν. 1558/85 «περί Κυβέρνησης και 
Κυβερνητικών Οργάνων». 

δ) Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/92 και το γεγο¬ 
νός ότι από τις διατάξεις της παρούσης δεν προκαλείται 
δαπάνη του Κρατικού Προϋπολογισμού, αποφασίζουμε: 

Αρθρο 1 

Οι ενδιαφερόμενος να εγκαταστήσουν γραφείο ή Υπο¬ 
κατάστημα στην Ελλάδα βάσει των διατάξεων του άρθρου 
4 του Ν. 2234/94, αλλοδαπές Ναυτιλιακές επιχειρήσεις ή 
οι εξομοιούμενες με αυτές Ελληνικές, υποχρεούνται να 
καταθέσουν στην Δ/νση Ποντοπλοΐας και Ναυτιλιακών 
Σχέσεων Τμήμα 2ο του Υπουργείου Εμπορικής Ναυτιλίας 
τα ακόλουθα δικαιολογητικά: 

Α. ΑΛΛΟΔΑΠΕΣ ΝΑΥΤΙΛΙΑΚΕΣ ΕΤΑΙΡΕΙΕΣ 

1. Αίτηση στην οποία να αναφέρεται η ακριβής επωνυ¬ 
μία, έδρα και Ιθαγένεια της εταιρείας, ο τύπος υπό τον 
οποίο λειτουργεί καθώς και η δραστηριότητα αυτής στην 
χώρα της έδρας της, το συγκεκριμένο αντικείμενο των ερ¬ 
γασιών του γραφείου της στην Ελλάδα καθώς και τον εκ¬ 
πρόσωπό της. Στην ανωτέρω αίτηση θα αναφέρεται επί¬ 
σης ότι: 

α) Αναλαβμάνεται η υποχρέωση εισαγωγής, στην Ελ¬ 
λάδα ετήσιου συναλλάγματος μη υποχρεωτικώς εκχωρη- 
τέου για ποσό τουλάχιστον πενήντα χιλιάδων (50.000) 
δολλαρίων Η.Π.Α., για την κάλυψη δαπανών λειτουργίας 
του εγκατασταθησομένου γραφείου της εταιρείας στην 
Ελλάδα καθώς επίσης και ετέρου ποσού συναλλάγματος, 
μη υποχρεωτικώς εκχωρητέου για την κάλυψη των στην 
Ελλάδα εν γένει πληρωμών της εταιρείας για λογαριασμό 
της ή για λογαριασμό τρίτων. 

β) Η εταιρεία δεσμεύεται να κατεθέσει στο ΥΠΕΘΟ εγ¬ 
γυητική επιστολή Τραπέζης εσωτερικού ή εξωτερικού η 
οποία είναι σύμφωνη με το υπόδειγμα της αρμόδιας Υπη¬ 
ρεσίας του ΥΠΕΘΟ και η οποία θα καταπίπτει υπέρ του 
Δημοσίου σε περίπτωση παράβασης των διατάξεων του 
ΑΝ 89/67, 378/68 και του άρθρου 4 του Ν. 2234/94 και 
των όρων της εγκριτικής άδειας. 

2. Καταστατικό της επιχειρήσεως ή επικυρωμένο αντί¬ 
γραφο αυτού καθώς και επίσημη μετάφραση τούτου στην 
Ελληνική από το οποίο να προκύπτει σαφώς το ναυτιλιακό 
αντικείμενο της επιχείρησης. 


3. Πρακτικό του Διοικητικού Συμβουλίου της Εταιρείας 
δεόντως θεωρημένο για το γνήσιο της υπογραφής, στο 
οποίο να αναφέρεται ότι έχει ληφθεί απόφαση εγκατά¬ 
στασης Γ ραφείου της Εταιρείας στην Ελλάδα και να ορίζε¬ 
ται ο εκπρόσωπός της. 

4. Πρόσφατη βεβαίωση (ημερομηνία όχι πέραν του δι- 
μήνου από της καταθέσεως) του οικείου Προξενείου στην 
Ελλάδα ή αρμόδιας αρχής της χώρας της έδρας της εται¬ 
ρείας από την οποία να προκύπτει ότι η αιτούσα εταιρεία 
υφίσταται και λειτουργεί νομίμως στην χώρα της. 

5. Υπεύθυνη δήλωση του Ν. 1599/86 του εκπροσώπου 
της εταιρείας στην Ελλάδα, δεόντως θεωρημένη για το 
γνήσιο της υπογραφής, από την οποία να προκύπτουν: 

α) Η αποδοχή του διορισμού του ως εκπροσώπου του 
γραφείου ή υποκαταστήματος της Εταιρείας στην Ελ¬ 
λάδα. 

β) Ότι το αντικείμενο των εργασιών της εταιρείας πε¬ 
ριορίζεται αποκλειστικά και μόνο σε πλοία με Ελληνική ή 
ξένη σημαία ολικής χωρητικότητας ανωτέρας των πεντα- 
κοσίων (500) κόρων, ασχολουμένων κατά κύριο λόγο με 
διεθνείς πλόες. 

γ) Προκειμένου περί εταιρειών ασχολουμένων με δια¬ 
χείριση ή εκμετάλλευση πλοίων θα πρέπει να αναφέρο- 
νται το όνομα, η σημαία, το Διεθνές Διακριτικό Σήμα 
(Δ.Δ.Σ.) και η χωρητικότητα των πλοίων τα οποία διαχειρί¬ 
ζεται η εκμετάλλευση. 

6. Σε περίπτωση που η υπό εγκατάσταση εταιρεία είναι 
απλώς διαχειρίστρια τότε απαιτείται και έγγραφο της 
πλοιοκτήτριας εταιρείας δεόντως θεωρημένο για το γνή¬ 
σιο της υπογραφής από το οποίο να προκύπτει η ανάθεση 
της διαχειρίσεως στο υπό εγκατάσταση γραφείο της εται¬ 
ρείας. Σε περίπτωση όμως που είναι πλοιοκτήτρια απαιτεί¬ 
ται προσκόμιση επικυρωμένου φωτοαντιγράφου του εγ¬ 
γράφου εθνικότητας του πλοίου. 

Β. ΗΜΕΔΑΠΕΣ ΝΑΥΤΙΛΙΑΚΕΣ ΕΤΑΙΡΕΙΕΣ 

1. Αίτηση, στην οποία να αναφέρεται η ακριβής επωνυ¬ 
μία και η έδρα της εταιρείας, ο τύπος υπό τον οποίο λει¬ 
τουργεί το συγκεκριμένο αντικείμενο των εργασιών της 
καθώς και τον εκπρόσωπό της. Στην ανωτέρω αίτηση θα 
αναφέρεται επίσης ότι: 

α) Αναλαμβάνεται η υποχρέωση εισαγωγής στην Ελ¬ 
λάδα ετήσιου συναλλάγματος μη υποχρεωτικώς εκχωρη¬ 
τέου για ποσό τουλάχιστον πενήντα χιλιάδων (50.000) 
Δολλαρίων Η.Π.Α. για την κάλυψη των δαπανών λειτουρ¬ 
γίας της, καθώς επίσης και ετέρου ποσού συναλλάγματος 
μη υποχρεωτικώς εκχωρητέου για την κάλυψη των στην 
Ελλάδα εν γένει πληρωμών της εταιρείας για λογαριασμό 
της ή για λογαριασμό τρίτων. 

β) Η εταιρεία είναι διατεθειμένη να καταθέσει στο 
ΥΠΕΘΟ εγγυητική επιστολή Τραπέζης εσωτερικού ή εξω¬ 
τερικού η οποία θα είναι σύμφωνη με το υπόδειγμα της 
αρμόδιας Υπηρεσίας του ΥΠΕΘΟ. 

2. Καταστατικό της επιχείρησης ή επικυρωμένο αντί¬ 
γραφο αυτού, από το οποίο να προκύπτει σαφώς το ναυτι¬ 
λιακό αντικείμενο της επιχείρησης. 

3. Βεβαίωση του οικείου Μητρώου Εταιρειών, από την 
τηρούσα αυτό αρχή, ότι η εταιρεία είναι εγγεγραμμένη σ’ 
αυτό και εξακολουθεί να ισχύει. 

4. Πρακτικό του Δ.Σ. ή της Συνέλευσης των εταίρων της 
εταιρείας, δεόντως θεωρημένο για το γνήσιο της υπογρα¬ 
φής στο οποίο να αναφέρεται ότι έχει ληφθεί απόφαση 
υπαγωγής της εταιρείας στους ανωτέρω νόμους και να 

ορίζεται ο εκπρόσωπός της ή ο διαχειριστής προκειμένου 
περί εταιρειών Περιωρισμένης Ευθύνης. Αντί απόφασης 
του Δ.Σ. περί υπαγωγής της εταιρείας δύναται να υποβλη¬ 
θεί σχετική αίτηση του εκπροσώπου αυτής. 

5. Υπεύθυνη δήλωση του Ν. 1599/86 του εκπροσώπου 
της εταιρείας δεόντως θεωρημένη για το γνήσιο της υπο¬ 
γραφής από την οποία να προκύπτουν: 

α) Το αντικείμενο εργασιών της εταιρείας το οποίο θα 
περιορίζεται αποκλειστικά και μόνο με πλοία με Ελληνική 
ή ξένη σημαία ολικής χωρητικότητας ανωτέρας των πε- 
ντακοσίων (500) κόρων ασχολουμένων κατά κύριο λόγο με 
διεθνείς πλόες. 

β) Προκειμένου περί εταιρειών ασχολουμένων με δια¬ 
χείριση ή εκμετάλλευση πλοίων θα πρέπει να αναφέρο- 
νται το όνομα, η σημαία, το Διεθνές Διακριτικό Σήμα 
(Δ.Δ.Σ.) και η χωρητικότητα των πλοίων τα οποία διαχειρί¬ 
ζεται ή εκμεταλλεύεται. 

6. Σε περίπτωση που η εταιρεία είναι απλώς διαχειρί- 
στρια, τότε απαιτείται και έγγραφο της πλοιοκτήτριας 
εταιρείας δεόντως θεωρημένο για το γνήσιο της υπογρα¬ 
φής από το οποίο να προκύπτει η ανάθεση της διαχείρισης 
του πλοίου στην εταιρεία. Σε περίπτωση όμως που είναι 
πλοιοκτήτρια απαιτείται προσκόμιση επικυρωμένου φωτ/ 
φου του εγγράφου εθνικότητας του πλοίου. 

7. Εάν η εταιρεία ασχολείται και με την πρακτόρευση 
πλοίων, απαιτείται και βεβαίωση της αρμόδιας Οικονομι¬ 
κής Εφορίας από την οποία να προκύπτει ότι προ της 
13.9.1978 είχε δηλωθεί το ανωτέρω αντικείμενο εργα¬ 
σιών. 

Αρθρο 2 

1. Με την υποβολή της αίτησης για χορήγηση άδειας 
εγκατάστασης γραφείου στην Ελλάδα αλλοδαπών ναυτι¬ 
λιακών εταιρειών ή υπαγωγής ημεδαπών εταιρειών στις 
διατάξεις του άρθρου 4 του Ν. 2234/94 θα κατατίθεται 
και παράβολο Δημοσίου Ταμείου ποσού ύψους ίσου με το 
αντίτιμο δραχμοποίησης 2.000 Δολλαρίων Η.Π.Α. 

2. Το κατά τα ανωτέρω προβλεπόμενο παράβολο απαι¬ 
τείται και για κάθε τροποποίηση της εν ισχύει άδειας εγκα¬ 
τάστασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Δεκεμβρίου 1994 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 

- ♦- 

Αριθ. 1246.3/6/94 (5) 

Υποβολή ετησίων στοιχείων δραστηριότητος των αλλοδα¬ 
πών ναυτιλιακών εταιρειών που εγκατέστησαν γραφείο 
τους στην Ελλάδα σύμφωνα με το άρθρο 4 του Ν. 2234 
καθώς και των εξομοιουμένων με αυτές ημεδαπών 
εταιρειών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του ΑΝ 89/67 «περί εγκαταστάσεων 


στην Ελλάδα αλλοδαπών εμποροβιομηχανικών εταιρειών» 
(ΦΕΚ 132 τ.Α /67) όπως συμπληρώθηκαν με τον ΑΝ 
378/68 «περί συμπλήρωσης του ΑΝ 89/67 κ.λπ.» (ΦΕΚ 
82/Τ.Α/1968). 

β) Τις διατάξεις του άρθρου 25 του Ν. 27/75 όπως αντι- 
καταστάθηκε με το άρθρο 28 του Ν. 814/78 (ΦΕΚ 144Α), 
τροποποιήθηκε με το άρθρο 77 παρ. 5 του Ν. 1892/90 
(ΦΕΚ 101 τ.Α) και αντικαταστάθηκε με το άρθρο 4 του Ν. 
2234/94 (ΦΕΚ 142/τ.Α ). 

γ) Τις διατάξεις του Ν. 1558/85 «περί Κυβέρνησης και 
Κυβερνητικών Οργάνων» (ΦΕΚ 137/τ. Α'/85). 

δ) Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 1081 /92 και το γεγο¬ 
νός ότι από τις διατάξεις της παρούσης δεν προκαλείται 
δαπάνη του Κρατικού Προϋπολογισμού, αποφασίζουμε: 

1. Για την εκπλήρωση των υποχρεώσεων του άρθρου 4 
του Ν. 2234/94, οι εγκατεστημένες στην Ελλάδα βάσει 
του ανωτέρω νόμου ναυτιλιακές εταιρείες θα υποβάλλουν 
στο ΥΕΝ με κοινοποίηση στα Υπουργεία Εθνικής Οικονο¬ 
μίας και Οικονοικών εντός του μηνός Ιανουάριου εκάστου 
έτους τα ακόλουθα έγγραφα. 

α) Βεβαίωση Τράπεζας ή τραπεζών που λειτουργούν 
στην Ελλάδα, από τις οποίες θα προκύπει το εισαχθέν και 
δραχμοποιηθέν κατά το παρελθόν έτος μη υποχρεωτικά 
εκχωρητέο συνάλλαγμα που στο σύνολό του δεν δύναται 
να είναι κατώτερο των πενήντα χιλιάδων (50.000) δολλα¬ 
ρίων Η.Π.Α. 

β) Υπεύθυνη δήλωση του Ν. 1599/86 με την οποία ο νό¬ 
μιμος εκπρόσωπος της εταιρείας θα βεβαιώνει για το συ¬ 
νολικό συνάλλαγμα που εισήγαγε και δραχμοποίησε η εν 
λόγω εταιρεία κατά το παρελθόν έτος. 

Στην ίδια Υπεύθυνη δήλωση θα αναφέρονται (α) το 
ποσό συναλλάγματος που χρησιμοποίησε για κάλυψη των 
πάσης φύσεως δαπανών λειτουργίας του γραφείου της 
στην Ελλάδα και το οποίο δεν δύναται να είναι κατώτερο 
των πενήντα χιλιάδων (50.000) δολλαρίων Η.Π.Α. και (β) 
τα ποσά συναλλάγματος που δραχμοποίησε η εταιρεία για 
την κάλυψη άλλων πληρωμών για λογαριασμό της ή για λο¬ 
γαριασμό τρίτων. Άπαντα τα ανωτέρω ποσά συναλλάγμα¬ 
τος πρέπει να εμφανίζονται και στα τηρούμενα από την 
εταιρεία λογιστικά βιβλία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Δεκεμβρίου 1994 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

Αριθ. 1246.3/5/94 (6) 

Καθορισμός του είδους και του ποσού της εγγυήσεως 

προς το Δημόσιο των εγκαθιστομένων στην Ελλάδα 

ναυτιλιακών επιχειρήσεων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του ΑΝ 89/67 «περί εγκατάστασης στην 
Ελλάδα αλλοδαπών εμποροβιομηχανικών εταιρειών» 

(ΦΕΚ 132 τ.Α'/1967) όπως συμπληρώθηκαν με τον ΑΝ 
378/68 «περί συμπλήρωσης του ΑΝ 89/67 κ.λπ.» (ΦΕΚ 
82/τ.Α/1968). 

β) Τις διατάξεις του άρθρου 25 του Ν. 27/75 όπως αντι- 
καταστάθηκε με το άρθρο 28 του Ν. 814/78 (ΦΕΚ 144Α), 
τροποποιήθηκε με το άρθρο 77 παρ. 5 του Ν. 1892/90 
(ΦΕΚ 101 τ.Α) και αντικαταστάθηκε με το άρθρο 4 του Ν. 
2234/94 (ΦΕΚ 142/τ.Α731.8.1994). 

γ) Τις διατάξεις του Ν. 1558/85 «περί Κυβέρνησης και 
Κυβερνητικών Οργάνων». 

δ) Τις διατάξεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081 /92 και το γεγο¬ 
νός ότι από τις διατάξεις της παρούσης δεν προκαλείται 
δαπάνη του Κρατικού Προϋπολογισμού, αποφασίζουμε: 

1. Η εγγύηση προς το Δημόσιο για την συμμόρφωση του 
Γραφείου ή Υποκαταστήματος των εγκαθιστομένων στην 
Ελλάδα αλλοδαπών ναυτιλιακών επιχειρήσεων ή των εξο- 
μοιουμένων με αυτές Ελληνικών, προς τους όρους της 
κοινής απόφασης εγκατάστασης, θα παρέχεται με εγγυη¬ 
τική επιστολή αναγνωρισμένης Τράπεζας εσωτερικού ή 
εξωτερικού ποσού δέκα χιλιάδων (10.000) δολλαρίων 
Η.Π.Α. 

2. Η ανωτέρω επιστολή θα είναι σύμφωνη με το υπό¬ 
δειγμα της αρμόδιας Υπηρεσίας του Υπουργείου Εθνικής 
Οικονομίας, θα κατατίθεται στην Υπηρεσία Ιδιωτικών 
Επενδύσεων του Υπουργείου Εθνικής Οικονομίας και θα 
καταπίπτει υπέρ του Δημοσίου με απόφαση του Υπουρ¬ 
γού Εθνικής Οικονομίας σε περίπτωση παράβασης της 
άδειας εγκατάστασης και των διατάξεων του άρθρου 4 του 
Ν. 2234/94 γενικότερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Δεκεμβρίου 1994 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 

-φ.- 

Αριθ. 14153 (7) 

Τροποποίηση συστατικής πράξης του Νομικού Προσώπου 

του Δήμου Σητείας Ν. Λασιθίου, με την επωνυμία 

«Αθλητικός Οργανισμός Δήμου Σητείας». 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη τις διατάξεις: 

1. Του άρθρου 187 του Π.Δ. 323/89 (ΔΚΚ) όπως τροπο¬ 
ποιήθηκε με αυτές του άρθρου 11 του Ν. 2130/93 «Τρο¬ 
ποποίηση και συμπλήρωση διατάξεων της περιφερειακής 
διοίκησης του κώδικα της Ελληνικής Ιθαγένειας του Δημο¬ 
τικού και Κοιν/κού Κώδικα, των διατάξεων για τις προσό¬ 
δους των ΟΤΑ και άλλες διατάξεις». 

2. Την αριθμ. 2757/23.4.93 απόφασή μας με την οποία 
συστήσαμε στο Δήμο Σητείας ίδιο νομικό πρόσωπο με το 
όνομα «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΣΗΤΕΙΑΣ». 

3. Την αριθμ. 297/1994 απόφαση του Δημ/κού Συμβ/ 
λίου Σητείας, αναφορικά με την τροποποίηση της συστατι¬ 
κής πράξης του παραπάνω Νομικού Προσώπου ως προς 
την σύνθεση του διοικ/κού του συμβουλίου, αποφασί¬ 
ζουμε: 

Τροποποιούμε την αριθμ. 2757/23.4.1993 απόφασή 


μας με την οποία συστήθηκε στο Δήμο Σητείας ίδιο Νο¬ 
μικό Πρόσωπο με το όνομα «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΣΗΤΕΙΑΣ» όπως παρακάτω: 

Το Νομικό πρόσωπο διοικείται από πεντεμελές (5με- 
λές) διοικ/κό συμβ/λιο που αποτελείται από τους: 

Δήμαρχο ή Αντιδήμαρχο ή Δημοτικό Σύμβουλο ή Δημότη 
που ορίζεται από το Δήμαρχο, ως Πρόεδρο. 

Μέλη: Ένα (1) δημοτικό σύμβουλο 
Δύο (2) δημότες οι οποίοι έχουν σχέση με τον αθλητι¬ 
σμό. 

Ένα (1) αιρετό εκπρόσωπο των εργαζομένων στο Νο¬ 
μικό Πρόσωπο εφόσον αυτοί είναι τουλάχιστον 3. Εαν οι 
εργαζόμενοι δεν συμπληρώνουν τον παραπάνω αριθμό, το 
Διοικητικό Συμβούλιο θα ενισχυθεί από ένα επιπλέον δη¬ 
μότη. 

Κατά τα λοιπά ισχύει η αριθμ. 2757/23.4.1993 από¬ 
φασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

'Αγ. Νικόλαος, 28 Νοεμβρίου 1994 

Ο Νομάρχης 
ΓΙΩΡΓΟΣ ΒΑΣΙΛΕΙΟΥ 

-φ- 

Αριθ. 14248 (8) 

Τ ροποποίηση συστατικής πράξης του Νομικού Προσώπου 
«Σχολική Επιτροπή 3ου Νηπιαγωγείου Σητείας» Ν. Λα¬ 
σιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80 και 187 του Π.Δ. 323/89 
(ΔΚΚ). 

2. Τις διατάξεις του άρθρου 11 του Ν. 2130/93. 

3. Τις διατάξεις του άρθρου 5 παρ. 8 του Ν. 1894/1990 
όπως τροποποιήθηκε με αυτές της παρ. 8 του άρθρου 8 
του Ν. 2158/93. 

4. Την αριθμ. 10473/26.9.89 απόφασή μας με την 
οποία συστήθηκε στο Δήμο Σητείας Νομικό Πρόσωπο με 
την επωνυμία «Σχολική Επιτροπή 3ου Νηπιαγωγείου Ση¬ 
τείας». 

5. Την αριθμ. 298/94 απόφαση του Δ.Σ. Σητείας ανα¬ 
φορικά με την τροποποίηση της αριθμ. 187/89 όμοιας αυ¬ 
τού ως προς τη νέα μορφή του Ν.Π. μετά την προσθήκη 
και του 5ου Νηπιαγωγείου στο ως άνω Νομικό Πρόσωπο, 
αποφασίζουμε: 

Τροποποιούμε την αριθμ. 10473/26.9.89 απόφασή μας 
ως εξής: 

1. Συστήνουμε 3η Ενιαία Σχολική Επιτροπή 3ου και 5ου 
Νηπιαγωγείου Σητείας. 

2. Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 

α. Τον εκάστοτε Δήμαρχο ή ένα Δημοτικό Σύμβουλο, 
β. Τους Δ/ντές των Νηπιαγωγείων 3ου και 5ου 
γ. Από ένα εκπρόσωπο του Συλλόγου Γονέων και Κηδε¬ 
μόνων κάθε Νηπ/γείου 

Β. Κατά τα λοιπά ισχύει η αριθμ. 10473/26.9.89 από¬ 
φασή μας. 

Από τις διατάξεις αυτής της απόφασης δεν προκαλείται 

δαπάνη σε βάρος του προϋπολογισμού του Ν.Π. «Ενιαία 
Σχολική Επιτροπή 3ου και 5ου Νηπιαγωγείου Σητείας». 

Η παρούσα να δημοσιευθεί στην Εφημερίδα της Κυβερ- 
νήσεως. 

'Αγ. Νικόλαος, 29 Νοεμβρίου 1994 

Ο Νομάρχης 
ΓΙΩΡΓΟΣ ΒΑΣΙΛΕΙΟΥ 

-♦- 

Αριθ. 14277 (9) 

Τροποποίηση της συστατικής πράξης του «Κέντρου Ανοι¬ 
κτής Προστασίας Ηλικιωμένων» (ΚΑΠΗ) Δήμου Ση¬ 
τείας Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 (ΔΚΚ) 
όπως τροποποιήθηκε με αυτές του άρθρου 11 του Ν. 
2130/93 «Τροποποίηση και συμπλήρωση διατάξεων της 
περιφερειακής διοίκησης του κώδικα της Ελληνικής Ιθα¬ 
γένειας του Δημοτικού και Κοιν/κού Κώδικα, των διατά¬ 
ξεων για τις προσόδους των ΟΤΑ και άλλες διατάξεις». 

2. Την αριθμ. 14832/31.12.1984 απόφασή μας με την 
οποία συστήθηκε στο Δήμο Σητείας ίδιο νομικό πρόσωπο 
με το όνομα «Κέντρο Ανοικτής Προστασίας Ηλικιωμένων» 
όπως τροποποιήθηκε μεταγενέστερα. 

3. Την αριθμ. 295/1994 απόφαση του Δημ/κού Συμβ/ 
λίου Σητείας, αναφορικά με την τροποποίηση της συστατι¬ 
κής πράξης του παραπάνω Νομικού Προσώπου ως προς 
την σύνθεση του διοικ/κού συμβουλίου, αποφασίζουμε: 

Τροποποιούμε την αριθμ. 14832/31.12.1984 απόφασή 
μας όπως τροποποιήθηκε μεταγενέστερα όπως παρα¬ 
κάτω: 

Το Νομικό πρόσωπο διοικείται από πενταμελές (5με- 
λές) διοικ/κό συμβ/λιο που αποτελείται από τους: 

Δήμαρχο ή Αντιδήμαρχο ή Δημοτικό Σύμβουλο ή Δημότη 
που ορίζεται από το Δήμαρχο. 

Τέσσερα (4) μέλη εκ των οποίων: 

Ένας (1) δημοτικός σύμβουλος 

Ένα (1) αιρετό μέλος του ΚΑΠΗ που εκλέγεται ανάμεσα 
στα μέλη του μετά από έγγραφη πρόσκληση των μελών σε 
ειδική γενική συνέλευση. 

Ένας (1) Κοιν. Λειτουργός 

Ένας (1) δημότης 

Κατά τα λοιπά ισχύει η αριθμ. 14832/31.12.84 από¬ 
φασή μας όπως τροποποιήθηκε μεταγενέστερα. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του ΚΑΠΗ του Δή¬ 
μου Σητείας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Άγ. Νικόλαος, 28 Νοεμβρίου 1994 

Ο Νομάρχης 
ΓΙΩΡΓΟΣ ΒΑΣΙΛΕΙΟΥ 


Αριθ. 14681 (10) 

Συμμετοχή των Κοιν/των Μηλέας και Νερομύλων Ν. Πέλ- 

λης ως νέων μελών του υφισταμένου Συνδέσμου Κα¬ 
θαριότητας «ΑΛΜΩΠΙΑ». 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Την αριθμ. 14975/22.10.1991 απόφασή μας με την 
οποία συστήθηκε Ο εν θέματι αναφερόμενος Σύνδεσμος 
(ΦΕΚ 895/τ.Β74.11.91). 

2. Τις αριθμ. 6/1994 και 3/1994 αντίστοιχες αποφάσεις 
των Κοινοτικών Συμβουλίων Μηλέας και Νερομύλων με τις 
οποίες ζητάνε την συμμετοχή των στον Σύνδεσμο Καθα¬ 
ριότητας «ΑΛΜΩΠΙΑ». 

3. Την αριθ. 21/1994 απόφαση του Δ.Σ. του υπόψη 
Συνδέσμου καθαριότητας, με τις οποίες αποδέχονται την 
ένταξη των παραπάνω Κοινοτήτων ως νέων του Συνδέ¬ 
σμου Καθαριότητας «ΑΛΜΩΠΙΑ». 

4. Τις διατάξειςς των παρ. 3 και 5 του άρθρου 190 του 
Π.Δ. 323/89 (ΔΚΚ). 

5. Τις διατάξεις των παρ. 3 και 5 του αρθ. 2081/92 
(ΦΕΚ 154 Τ.Α./10.9.92) αναφορικά με τον έλεγχο δαπα¬ 
νών, που προκαλούν οι κανονιστικές διοικητικές πράξεις, 
αποφασίζουμε: 

1. θεωρούμε ότι νόμιμα ελήφθηκε η αριθμ. 21/1994 
απόφαση του Διοικητικού Συμβουλίου του Συνδέσμου κα¬ 
θαριότητας «ΑΛΜΩΠΙΑ» περί συμμετοχής στο Σύνδεσμο 
ως νέων μελών των Κοινοτήτων Μηλέας και Νερομύ¬ 
λων. 

2. Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου του Συνδέσμου Καθαριότητας «ΑΛΜΩΠΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 25 Νοεμβρίου 1994 
Ο Νομάρχης 

ΧΡ. ΓΕΩΡΓΑΚΟΠΟΥΛΟΣ 

-φ- 

Αριθ. ΔΥΠ 20243 (δις) ( 11 ) 

Χορήγηση άδειας άσκησης επαγγέλματος Κοινωνικού 

Λειτουργού στην ΖΗΒΑΡΙΔΟΥ ΤΡΙΑΔΑ ΤΟΥ ΓΕΩΡ¬ 
ΓΙΟΥ. 

Ο ΝΟΜΑΡΧΗΣ ΠΙΕΡΙΑΣ 

Με την ΔΥΠ 20243/25.11.94 απόφαση Νομάρχη Πιε¬ 
ρίας έχει χορηγηθεί στην ΖΗΒΑΡΙΔΟΥ ΤΡΙΑΔΑ ΤΟΥ ΓΕ¬ 
ΩΡΓΙΟΥ άδεια άσκησης επαγγέλματος Κοινωνικού Λει¬ 
τουργού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Κατερίνη, 29 Νοεμβρίου 1994 
Ο Νομάρχης 

ΧΡΗΣΤΟΣ ΓΚΟΣΛΙΟΠΟΥΛΟΣ 

Αριθ. Υ20/27 (12) 

ΑΠΟΦΑΣΗ 350 

Μεταβίβαση αρμοδιότητας, επί ασφαλιστικής περιοχής, 
από το Παρ/μα ΙΚΑ Πύλου στο Παρ/μα ΙΚΑ Μεσσήνης. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση Δ.Σ. ΙΚΑ 42/1.12.94) 

Αφού έλαβε υπόψη: 

1. Τις διατάξεις των άρθρων 2 και 13 του Α. Ν. 1846/51. 

2. Τις διατάξεις του άρθρου 5 του Ν. 861/79 που αντι¬ 
κατέστησε τα άρθρα 5 και 7 του Ν.Δ. 3710/57. 

3. Τις διατάξεις του άρθρου 3 του Κ.Α. ΙΚΑ. 

4. Την αριθ. 669/Σ. 64/4.8.94 απόφαση της ΤΔΕ του 
Περ/κού Υποκ/τος ΙΚΑ Καλαμάτας. 

5. Την από 14.11.94 εισήγηση της Δ/νσης Ασφάλισης - 
Εσόδων. 

6. Το γεγονός ότι από την εφαρμογή της απόφασης αυ¬ 
τής δεν προκαλείται επιβάρυνση στον προϋπολογισμό του 
ΙΚΑ, αποφασίζει ομόφωνα: 

1. Τη μεταβίβαση της αρμοδιότητας της ασφ/κής παρα¬ 
κολούθησης των χωριών Χρυσοκελλαριάς, Φαλάνθης, Κα- 
πλανίου και Υαμείας από το Παρ/μα ΙΚΑ Πύλου στο Παρ- 
/μα ΙΚΑ Μεσσήνης. 

2. Η απόφαση αυτή ισχύει από την 1 η του μεθεπόμενου 
μήνα εκείνου μέσα στον οποίο θα δημοσιευθεί στην Εφη¬ 
μερίδα της Κυβέρνησης. 

3. Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Ο Υποδιοικητής Αναπληρωτής Διοικητής Πρόεδρος Δ.Σ. 
ΣΠΥΡΙΔΩΝ ΓΙΑΝΝΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


(13) 

Στην απόφαση του Γενικού Γραμματέα του Υπουργείου 
Δημόσιας Τάξης, με θέμα «Επέκταση της τοπικής αρμο¬ 
διότητας του Τμήματος Τροχαίας Γρεβενών της Αστυνο¬ 
μικής Διεύθυνσης Γρεβενών» που δημοσιεύτηκε στο 
Φ.Ε.Κ. 803/25.10.1994 (τεύχος Β’) και στη σελίδα 7529 
γίνονται οι εξής διορθώσεις: 

1. Ο αριθμός πρωτοκόλλου της απόφασης, από τον 
εσφαλμένο «7001/1/34» στον ορθό 7001/1/34-ξ. 

2. Στον τίτλο της απόφασης απαλείφεται η λέξη Αστυ¬ 
νομικού. 

3. Στην παράγραφο 1 του προοιμίου και στο δεύτερο 
στίχο αυτής, από το εσφαλμένο «Τάξεις» στο ορθό «Τά¬ 
ξης». 

4. Στην παράγραφο 2 του προοιμίου και στον πρώτο 
στίχο αυτής, από το εσφαλμένο «κυβέρνηση» στο ορθό 
«Κυβέρνηση». 

5. Στην παράγραφο 4 του προοιμίου και στο δεύτερο 
στίχο αυτής, από το εσφαλμένο «Υπουργείου» στο ορθό 
«Υπουργού». 

6. Στην παράγραφο 4 του προοιμίου και στον έκτο στίχο 
αυτής, από το εσφαλμένο «Υπουργού» στο ορθό «Υπουρ¬ 
γείου». 

7. Στο άρθρο 1 και στον πρώτο στίχο αυτού, από το 
εσφαλμένο «της» στο ορθό «του». 

(Από το Υπουργείο Δημόσιας Τάξης) 


(14) 

Στην 7001/2/624λ/11.10.1994 απόφαση του Γενικού 
Γραμματέα του Υπουργείου Δημόσιας Τάξης, που δημο¬ 
σιεύτηκε στο Φ.Ε.Κ. 803/25.10.1994 (τεύχος Β') και στις 
σελίδες 7528-7529, γίνονται οι εξής διορθώσεις: 

1. Στον τίτλο της απόφασης απαλείφεται η λέξη Αστυ¬ 
νομικού. 

2. Στην παράγραφο 1 του προιμίου και στο δεύτερο 
στίχο αυτής, από το εσφαλμένο «Τάξεις» στο ορθό «Τά¬ 
ξης». 

3. Στην πράγραφο 2 του προοιμίου και στον πρώτο στίχο 
αυτής, από το εσφαλμένο «κυβέρνηση» στο ορθό «Κυβέρ¬ 
νηση». 

4. Στην παράγραφο 4 του προοιμίου και στο δεύτερο 
στίχο αυτής, απά το εσφαλμένο «Υπουργείου» στο ορθό 
«Υπουργού». 

5. Στην παράγραφο 4 του προοιμίου και στον στίχο αυ¬ 
τής, από το εσφαλμένο «όργαν του Υπουργού» στο ορθό 
«όργανα του Υπουργείου». 

6. Στο άρθρο 1 και στον πρώτο στίχο αυτού να απαλει- 
φθεί η λέξη «Αστυνομικού». 

(Από το Υπουργείο Δημόσιας Τάξης) 
-♦- 


(15) 

Στην 7001/2/59-στ απόφαση του Γενικού Γραμμα¬ 
τέα του Υπουργείου Δημόσιας Τάξης, που δημοσιεύτηκε 
στο Φ.Ε.Κ. 803/25.10.1994, τεύχος Β’ και στη σελίδα 
7529 γίνονται οι εξής διορθώσεις: 

1. Η πρώτη λέξη του τίτλου της απόφασης, από το 
εσφαλμένο «Καθορισμός» στο ορθό «Επέκταση». 

2. Από τον τίτλο της απόφασης να απαλειφθεί η λέξη 
«Αστυνομικού». 

3. Στην παράγραφο 1 του προοιμίου και στο δεύτερη 
στίχο αυτής, από το εσφαλμένο «Τάξεις» στο ορθό «Τά¬ 
ξης». 

4. Στην παράγραφο 2 του προοιμίου και στον πρώτο 
στίχο αυτής, από το εσφαλμένο «κυβέρνηση» στο ορθό 
«Κυβέρνηση». 

5. Στην παράγραφο 4 του προοιμίου και στο δεύτερο 
στίχο αυτής, από το εσφαλμένο «Υπουργείου» στο ορθό 
«Υπουργού». 

6. Στην παράγραφο 4 του προοιμίου και στον έκτο στίχο 
αυτής, από το εσφαλμένο «Υπουργού» στο ορθό «Υπουρ¬ 
γείου». 

7. Στο άρθρο 1 και στον πρώτο στίχο αυτού, από το 
εσφαλμένο «της» στο ορθό «του». 

(Από το Υπουργείο Δημόσιας Τάξης) 
- 4 - 


(16) 

Στην 7001/2/525-ζ από 11.10.1994 απόφαση του Γε¬ 
νικού Γραμματέα του Υπουργείου Δημόσιας Τάξης, με 
θέμα «Καθορισμός τοπικής αρμοδιότητας του Αστυνομι¬ 
κού Τμήματος Πεταλιδίου της Αστυνομικής Διεύθυνσης 
Μεσσηνίας», που δημοσιεύτηκε στο Φ.Ε.Κ. 803/ 
25.10.1994, τεύχους Β' και στη σελίδα 7528, γίνονται οι 
εξής διορθώσεις: 

1. Στην παράγραφο 1 του προοιμίου και στο δεύτερο 
στίχο αυτής, από το εσφαλμένο «Τάξεις» στο ορθό «Τά¬ 
ξης». 

2. Στην παράγραφο 2 του προοιμίου και στον πρώτο 

στίχο αυτής, από το εσφαλμένο «κυβέρνηση» στο ορθό 
«Κυβέρνηση». 

3. Στην παράγραφο 4 του προοιμίου και στο δεύτερο 
στίχο αυτής, από το εσφαλμένο <ίΥπουργεΙου» στο ορθό 
«Υπουργού». 


4. Στην παράγραφο 4 του προοιμίου και στον έκτο στίχο 
αυτής, από το εσφαλμένο «όργαν του Υπουργού» στο 
ορθό «όργανα του Υπουργείου». 

(Από το Υπουργείο Δημόσιας Τάξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


